CELEX: 62009CN0164
Language: fi
Date: 2009-05-08 00:00:00
Title: Asia C-164/09: Kanne 8.5.2009 — Euroopan yhteisöjen komissio v. Italian tasavalta

1.8.2009   
            
            
               FI
            
            
               Euroopan unionin virallinen lehti
            
            
               C 180/28
            
         Kanne 8.5.2009 — Euroopan yhteisöjen komissio v. Italian tasavalta
   (Asia C-164/09)
   2009/C 180/48
   Oikeudenkäyntikieli: italia
   
      Asianosaiset
   
   
      Kantaja: Euroopan yhteisöjen komissio (asiamiehet: C. Zadra ja D. Recchia)
   
      Vastaaja: Italian tasavalta
   
      Vaatimukset
   
   
               —
            
            
               On todettava, että Italian tasavalta ei ole noudattanut direktiivin 79/409/ETY (1) 9 artiklan mukaisia velvoitteitaan, koska Veneton maakunta on antanut ja soveltaa säännöstöä, jossa sallitaan poikkeukset luonnonvaraisten lintujen suojelusta, mikä ei vastaa direktiivin 79/409 9 artiklassa säädettyjä edellytyksiä.
            
         
               —
            
            
               Italian tasavalta on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Komission näkemyksen mukaan Veneton maakunnan antama lainsäädäntö ei ole direktiivin 79/409 9 artiklan mukainen.
   Veneton maakunnan vuonna 2005 annettu laki nro 13, sellaisena kuin se on ollut voimassa perustellussa lausunnossa asetetun määräajan päättyessä, ei vastaa direktiivin 9 artiklassa säädettyjä edellytyksiä, koska
   
               —
            
            
               laissa määritellään yleisellä ja abstraktilla tavalla ja vailla ajallisia rajoituksia lajit ja määrät, joita poikkeus koskee;
            
         
               —
            
            
               tiettyjä lintulajeja koskevasta poikkeuksesta säädetään erottelematta niitä toisistaan ja viittaamalla yleisesti kaikkiin 9 artiklan 1 kohdan a ja c alakohdassa mainittuihin tapauksiin perustelematta asianmukaisesti konkreettisia syitä;
            
         
               —
            
            
               laissa ei säädetä edellytyksestä, joka koskee muiden tyydyttävien ratkaisujen puuttumisen tutkimista tai edellytyksestä, jonka mukaan yksittäisten poikkeustoimenpiteiden yhteydessä on ehdottomasti mainittava vaaratekijät, paikalliset olot sekä ne toimijat, joiden on sallittu soveltavan poikkeuksia;
            
         
               —
            
            
               laissa sallitaan pienien määrien määrittely myös silloin, kun asianmukaiset tieteelliset perusteet puuttuvat.
            
         Komission mukaan perustellussa lausunnossa asetetun määräajan päättymisen jälkeen annetuilla säädöksillä ei ole ainoastaan jätetty korjaamatta havaittuja virheitä, vaan nämä virheet suorastaan toistuvat niissä. Tämä koskee etenkin Giunta regionalen puheenjohtajan 20.6.2006 antamaa asetusta nro 140, Giunta regionalen puheenjohtajan 18.10.2006 antamaa asetusta nro 230, Veneton alueen 16.8.2007 annettua lakia nro 24, Giunta regionalen puheenjohtajan 4.9.2007 antamaa asetusta nro 167 sekä Veneton alueen 14.8.2008 annettua lakia nro 13.
   
      (1)  Luonnonvaraisten lintujen suojelusta 2.4.1979 annettu neuvoston direktiivi 79/409/ETY (EYVL L 103, s. 1).